פרוטוקול וועדת ביקורת- 27 25/6/15



הנושאים:

1-תקציב 2015!!! 2-שאילתות בעיקר לגבי חוזה שכירות לעסק שניתן ביישוב ומעמד מדריכי החוגים ביישוב. 3-פרוייקט "עלות השחר"

1-תקציב- קבלנו עדכון שהוועד מנהל מתכנן לעשות מרתון בנושא התקציב בתחילת שבוע הבא. הוועדה מביעה שוב את מורת רוחה הן מהסחבת הבלתי מוסברת בהגשת התקציב מאז אסיפת החברים והן מהדרך לפתור את נושא הגרעון השוטף ביישוב,דרך שבמקרה הטוב תהיה אקמול לחולה סופני ולא פיתרון מהשורש.הלוואי ונתבדה!

2-שאילתות- הוועדה דנה בשאילתות השונות אך כאמור לעיל בעיקר בנוגע לבקשות יזמים שונים ביישוב הקובלים על מתן עדיפויות ללא קריטריונים קבועים או רשימה מסודרת וכיו"ב...

הוועדה העלתה את השאילתא העיקרית הנ"ל לפני וועד המנהל ולאור התגובה נראה על פניו שלא נעשתה כאן אפליה כלשהיא על אף שיש כאן בעיה של ניראות.

למרות הנ"ל הוועדה תבדוק האם היה מכרז על אולם הסטודיו?והיכן הוא פורסם?

הוועדה ממליצה לעשות רשימה מסודרת של כל היזמים,זמן הבקשה שהגישו,וממול לשים את צרכי היישוב.יש לעשות זאת בשקיפות ותוך מענה מסודר ליזמים השונים.

3-פרוייקט עלות השחר- הוועדה מלווה מקרוב פרוייקט זה בעצם מאז נכנסה לתפקידה בקדנציה הנוכחית.לאור יציאת הפרוייקט לדרך הוועדה בחנה מספר כשלים אפשריים ושלחה מכתב מסודר עם שאלות לוועד מנהל הקשורות בפרוייקט זה.

לצערינו התשובות שקיבלנו אינן מספקות ולכן הוועדה החליטה לשתף את הציבור בכלל ואת הקונים הפוטנציאליים בפרט בבעיות השונות שקיימות בפרוייקט הנ"ל.

בשלב ראשון יישלח מכתב לחברי האגודה ותישקל בחיוב אפשרות לעשות אסיפת חברים בנושא.

נוכחים:עודד ברטלר אייל כליל החורש אוריה גזית.

כתב:עודד ברטלר

העתק:תיק וועדת ביקורת.